ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en en id ms ms sv pl nl id eo es sv ms id pl nl ms id ms ms id id id id ms id id id id id id ms ms ms ms id ms ms id id id id id id id ms id id id su la id id id id id en id ms id hu id id id id lt ms io id id ms de id id id ms ms en en id en en en en id id id id id en id id jv ms id id it es id id en id ms ms ms ms ms ms
Kanser Usus Tahap 1, Ada 9 Gejala Yang Boleh Dialami Penghidap
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Kanser • 2 bulan
TIADA YANG AMBIL PEDULI
buang air besar najis berdarah, najis berubah warna hitam, kadang ii sembeli dan kadang ii cirit birit, sakit pada bdomen yang dianggap urat perut biasa
Lihat 0 lagi kiriman
Semua komen ada di sini
Nak Tahu Alami Kanser Usus Atau Tidak, Lihat 9 Tanda Ini!
Ditulis oleh Nurul Halifah Disemak pada 4 hari lalu
Disemak secara perubatan oleh Dr. Joseph Tan
Kanser kolorektal adalah sejenis kanser yang bermula pada organ kolon (usus besar) atau rektum. Mereka yang menghidap kanser usus tahap 1 atau lebih awal kebiasaannya tidak menunjukkan sebarang kanser seperti penyakit barah yang lain.
Menurut Persatuan Kanser Amerika (ACS), 1 daripada 23 lelaki atau 1 daripada 25 wanita akan didiagnosis dengan masalah kesihatan ini sepanjang hidup mereka.
Seperti masalah kanser yang lain, tahap keterukan kanser ini bergantung kepada peringkat dan perubahan patologi kanser yang dialami oleh pesakit.
Artikel ini akan membincangkan perubahan kanser yang dialami oleh mereka yang didiagnosis dengan tahap awal kanser kolorektal.
Teruskan membaca dengan lebih lanjut.
Untuk mendapatkan lebih banyak info tentang Kanser, sila dapatkan di sini.
Bagaimana pengelasan kanser kolon dibuat?
Seperti masalah kanser lain, pengelasan bagi kanser kolon turut dibuat berdasarkan klasifikasi TNM yang lazim digunakan di seluruh dunia.
T merujuk kepada saiz tumor – Sebesar mana ketumbuhan kanser telah membesar dan adakah sel kanser telah merebak ke organ berdekatan
N merujuk kepada kelenjar limfa – Sama ada sel kanser telah tersebar ke kelenjar limfa berdekatan dengan lokasi kanser
M merujuk kepada metastasis – Sama ada sel kanser telah merebak ke organ jauh di seluruh badan seperti peparu dan hati
Terdapat juga jenis pengelasan lain yang sering digunakan oleh pakar untuk mengelaskan kanser, namun sistem TNM kebiasaannya digunakan untuk menjelaskan perihal tahap kanser kepada pesakit.
Kanser usus peringkat awal dan perubahan patologi yang berlaku
Berdasarkan kepada istilah yang digunakan, kanser usus peringkat awal membawa maksud proses penyakit yang eksklusif kepada organ asal tanpa melibatkan mana-mana organ lain (jauh atau dekat) atau kelenjar limfa.
Berdasarkan kepada definisi yang diberi, berikut merupakan tahap kanser yang boleh dikira sebagai ‘peringkat awal’ bagi kanser usus:
Tahap 0 – Tahap terawal dan ia dikaitkan dengan ketumbuhan pada lapisan mukosa atau lapisan dalam organ usus
Tahap 1 – Kanser usus tahap 1 merujuk kepada perubahan kanser yang telah tumbuh ke lapisan submukosa namun belum tersebar ke mana-mana kelenjar limfa
Tahap 2A – Ketumbuhan yang dialami telah sampai ke permukaan luar organ namun ia belum menembusi sepenuhnya
Tahap 2B – Ketumbuhan telah tumbuh melepasi permukaan luar organ dan mencecah lapisan membran yang melindungi organ abdomen. Sel kanser masih belum tersebar ke kelenjar limfa
Terdapat satu lagi kanser usus tahap 2 yang dilabelkan sebagai kanser usus tahap 2C.
Namun, bagi pengelasan kanser tersebut, ia sudah mula melibatkan organ dan struktur berdekatan menyebabkan ia tidak lagi seperti apa yang didefinisikan sebagai kanser usus peringkat awal.
Kanser usus tahap 1, ini tanda yang mungkin anda alami
Kanser usus tahap 1 mempunyai manifestasi yang berbeza jika dibandingkan dengan penghidap kanser usus tahap akhir.
Namun, apa yang membuatkan penyakit ini berbahaya adalah penghidap kanser usus peringkat awal kebiasaannya tidak menunjukkan sebarang simptom.
Mereka seperti individu sihat yang lain berikutan saiz dan patologi sel kanser pada peringkat itu tidak menyebabkan sebarang perubahan fungsi yang ketara pada organ usus.
Lama-kelamaan mereka yang didiagnosis dengan masalah kanser usus tahap 1 boleh menunjukkan simptom seperti:
Perubahan warna pada najis.
Perubahan bentuk najis terutamanya jika ia kurus seperti pensel.
Seperti yang anda boleh lihat, bagi penghidap kanser usus, tanda pada tahap awal lebih tertumpu kepada sistem gastrousus.
Sekiranya kanser tersebut menjadi bertambah teruk, ia boleh menyebabkan simptom yang lebih bersifat sistemik (seluruh badan) seperti:
Rasa lemah tanpa punca yang nyata.
Hilang berat badan tanpa mencuba.
Kaki dan tangan bengkak.
Bagi penghidap kanser usus tahap 1, anda mungkin tidak akan mengalami sebarang simptom memandangkan proses penyakit tersebut masih berada pada peringkat awal.
Namun, jika ia tidak dikesan dan dirawat, perubahan patologi yang bakal berlaku boleh mempengaruhi fungsi sistem gastrousus serta menyebabkan penurunan pada kualiti hidup pesakit.
Bagi golongan berisiko, sangat penting untuk anda menjalani pemeriksaan berkala bagi memastikan kesihatan anda berada pada tahap yang optimum setiap masa.
Hello Health Group tidak menawarkan nasihat perubatan, diagnosis atau rawatan.
Colorectal Cancer Stages. (https://www.cancer.org/cancer/colon-rectal-cancer/detection-diagnosis-staging/staged.html). Diakses pada 18 Februari 2021.
Screening for Colorectal Cancer in Asymptomatic Average-Risk Adults: A Guidance Statement From the American College of Physicians. (https://www.acpjournals.org/doi/10.7326/M19-0642). Diakses pada 18 Februari 2021.
Early stage colon cancer. (https://www.ncbi.nlm.nih.gov/pmc/articles/PMC3870492/). Diakses pada 18 Februari 2021.
Bowel Cancer Stage 1. https://www.cancerresearchuk.org/about-cancer/bowel-cancer/stages-types-and-grades/number-stages/stage-one. Accessed February 10, 2022.
Colorectal Cancer: Stages. https://www.cancer.net/cancer-types/colorectal-cancer/stages. Accessed February 10, 2022.
Colon Cancer Treatment (PDQ®)–Patient Version. https://www.cancer.gov/types/colorectal/patient/colon-treatment-pdq. Accessed February 10, 2022.
Colon cancer. https://www.mayoclinic.org/diseases-conditions/colon-cancer/symptoms-causes/syc-20353669. Accessed February 10, 2022.
Berada Dalam Golongan Berisiko Kanser Kolorektal? Ini Cara Wajib Dibuat Untuk Langkah Pencegahan
Tabiat Minum Kopi Boleh Turunkan Risiko Kanser Kolorektal, Tapi Berapa Limit Sehari?
Ditulis oleh Nurul Halifah Disemak pada 4 hari lalu
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.